
Diabierna 9 Juni 2023 


Evel yn Wever- Úrves 


PROME MINISTER 


Prome Minister tawata tin un encuentro cu stakeholders riba e tema 
na Archivo Nacional Aruba (ANA) riba e tema: 


HISTORIA DI SCLAVITUD NA ARUBA 


Ta trahando riba plannan pa conmemora e fecha 1 di juli di 150 aña cu 
a aboli sclavitud na Aruba 


Diahuebs 8 di juni a tuma luga na Archivo Nacional Aruba 
(ANA) un encuentro cu diferente stakeholder riba e tema 
Historia di Sclavitud na Aruba. Na e encuentro aki, Prome 
Minister Evelyn Wever-Croes a representa Minister Xiomara 
Maduro y a informa e stakeholders di e trabounan cu ta wordo 
haci riba e tema aki. 


Bou di auspicio di Minister Maduro, for di aña pasa a cuminsa 
traha riba plannan pa conmemora e fecha 1 di juli di 150 aña 
cu a aboli sclavitud na Aruba. Hulanda na December ultimo 
a ofrece nan disculpa y despues di esey a sigui traha hunto 
cu Hulanda den e plannan aki. Hulanda den esaki no tawata 
hopi lihe den contestacionnan. Apenas e diahuebs mainta aki 
Gobierno a ricibi contestacion di Hulanda na unda cu Hulanda 
ta indica cu nan lo pone fondo disponibel pa Aruba, Corsou 
y Sint Maarten pa asin cada organisacion di e paisnan haya 
mas fondo pa traha riba e planificacionnan cu ta tumando luga. 
Prome Minister durante e encuentro a gradici tur stakeholder y 
e comision cu ta tranando hunto cu Gobierno den esaki. 


“Riba un di juli, nos lo para keto riba e fecha aki. Pasobra 


ta hopi importante pa tur ciudadano conoce nos historia. 
Principalmente pa nos sa kico ta e impacto den nos bida 
diario y kico mester haci pa evita cu tin sclavitud di un of otro 
forma atrobe. Mi ta gradici e comision pa e trabou cu nan ta 
hacienda y mi ta desea nan hopi exito cu e planificacionnan pa 
conmemora dia 1 di juli na unda Aruba lo para keto pa inculca 
e balornan di tolerancia, aceptacion, stimacion y di union den 
nos ciudadanonan”, Prome Minister Evelyn Wever-Croes a 
expresa. 

PROME MINISTER A CELEBRA HUNTO CU 
PLATAFORMA VEILIGHEIDSHUIS CU TA 
CUMPLI 5 ANA DI EXISTENCIA 


E Siman aki Prome Minister Evelyn Wever - Croes tabata 
presente na celebracion di Plataforma Veiligheidshuis cu ta 
cumpliendo 5 aña. E sala tabata yena cu profesionalnan di area 
social, area di husticia y area di salubridad. Prome Minister a 
gradici e profesionalnan pa e bunita trabou cu nan a haci. 


5 aña pasa e Procurador General di e tempo ey sr. Van Dam a 
bin cu e idea pa traha e plataforma aki caminda cu profesional 
di diferente disciplina ta bin hunto cada dos siman, pa trata 
casonan specifico. Hunto nan ta trata casonan social / hudicial 
extremo specialmente di hobennan. 


“Aruba tin hopi reto cu problema social, pero mirando e grupo 
di profesional aki, tin tur confiansa cu lo sigui atende cu e 
problemanan aki, y busca solucion pa asina crea e trankilidad 
y felicidad cu tin mester den tur hogar,'Prome Minister Wever 
- Croes a expresa. 


Prome Minister a conclui gradiciendo tur e profesionalnan 
pa e bunita trabou cu nan ta haci a traves di Plataforma 
Veiligheidshuis. 

CZE Modurer 


MINISTER 


Minister di Cultura tin invita comunidad pa ban asisti na: 


PETENCIA DI BAILE CULTURAL 


Diasabra 10 di juni cu participacion di scolnan di Aruba 


Despues di dos siman di competencia 
di Weganan Escolar (WE) Aruba 
2023 na unda alumnonan di scolnan 
preparatorio, basico y avansa a competi 
contra otro den varios ramo di deporte 
representando nan respectivo scol, 
diasabra 10 di juni lo tin e Competencia 
di Baile Cultural escolar cual lo tuma 
luga na Aruba Entertainment Center na 
Dakota, iniciando pa 5'or di atardi. 


Miniser di Cultura di su parti tambe 
ta invita henter comunidad pa asisti 
na e evento aki pa bin apoya nos 
muchanan di scol. Un total di mas di 
10 scol lo participa den e competencia 
presentando nan show di baile cu un 
coreografia prepara especialmente pa e 
competencia aki. 


Ademas lo tin presentacion di diferente 
grupo di baile local y despues 
entregamento di premio na e scolnan 
| ganador. Lo bay tin animacion di DJ y na 
final lo tin presentacion di e artista Ritmo 
Real. Manera ya anuncia esaki lo wordo 
organisa hunto cu un feria culinario, cu 
benta di cuminda, boca dushi y artesania 
local. Un y tur ta ser invita pa bin asisti 
na un bunita evento di competencia di 
baile escolar. Ban apoya nos talentonan 
escolar, paso cultura bo tin cu bib'e. 

Comision Condecoracion Real Aruba 


"Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2024 


Aruba a conoce e afia aki un grupo grandi 
di 10 persona cu a ricibi un condecoracion 
Real pa motibo cu nan a destaca riba 
diferente tereno y/of a dedica nan mes na 
nos comunidad. Comision Condecoracion 
Real Aruba ta informa cu entrante dialuna 
8 di mei 2023 pueblo di Aruba por entrega 
proposicionnan pa personanan ricibi un 
condecoracion Real otro afia, na ocasion 
di celebracion di afia di Rey na april 2024. 


Pa un persona por wordo considera pa 
haya un condecoracion Real mester 
tene cuenta cu e accento ta cay riba 
prestacionnan particular pa y den 
comunidad. Tin dos categoria: 

- Trabou boluntario, pues trabounan pa 
cual e persona no a/ta ricibi salario y pa 
un periodo di por lo menos 5 aña; 

- Prestacionnan particular cu un persona 
a haci contra pago, pues den su trabou. 
E prestacionnan aki mester ta di un caliber 
y nivel di e halto ey cu nan ta surpasa 
locual normalmente ta wordo spera di su 
trabou y mester tin un balor excepcional 
pa desaroyo di Aruba. 


Tur persona of instancia cu conoce un 
persona cu na su opinion ta merecedor 
di un condecoracion Real por entrega un 
proposicion. Pa haci e proposicion aki 
mester haci uzo di dos formulario special. 
E formularionan aki ta obtenibel entrante 
dialuna 8 di mei 2023 na balie abou na 
entrada na Bestuurskantoor na Playa, na 
Bestuurskantoor na San Nicolaas, na tur 
MFA's of cerca e miembronan di Comision 
Condecoracion Real Aruba. Tambe por 
download e formularionan for di e website 
di gobierno: www.gobierno.aw, www. 
overheid.aw, www.government.aw 


E formularionan di proposicion mester 
wordo yena completo y detayadamente y 
mester wordo firma dor di e persona(nan) 
of e instancia cu ta haci e proposicion 
(“voorsteller”). 

E motivacion di e peticion ta di crucial 
importancia. 

Pa evalua e meritonan di un persona cu 
ta wordo proponi pa un condecoracion 
Real ta di sumo importancia pa duna 
tur informacion pidi riba e formularionan 


y pa menciona tur dato y informacion 
cu por duna realse na e trabou(nan)/ 
actividad(nan) desplega dor di e persona 
en cuestion. 

Comision Condecoracion Real Aruba 
ta enfatisa cu otorgamento di un 
condecoracion Real mester keda un 
sorpresa pa e persona concerni. Pa e 
motibo ey ta di suma importancia pa NO 
informa e persona concerni cu ta bay haci 
un peticion pe, ni envolvi'e den e proceso 
di prepara un proposicion. Mester haci 

e trabao preparatorio den tur secrecia. 
Esaki lo evita un desapunto den caso cu 
e condecoracion no ta wordo otorga. 


E entrega di un proposicion pa un 
Condecoracion Real mester wordo haci 
na balie di Bestuurskantoor Oranjestad 
den un envelop cera dirigi na Bureau 
Minister van Algemene Zaken, na 
atencion di Decoratiecommissie Aruba, 
Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan 
Real ta wordo trata na Hulanda dor 
di e organo cu ta carga e nomber di 
“Nederlandse Kapittel voor de Civiele 
Orden”. Nan ta duna e conseho definitivo 
pa cu e condecoracionnan Real y nan 
ta hopi estricto. Por enempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentabelmente no ta bin na remarca 
pa un condecoracion Real durante cierto 
periodo. Por ehempel pa un boet durante 
un aña y dependiendo di e cantidad di 
boet durante mas aña. 


Semper un peticion mester wordo manda 
hopi luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2024 ta diabierna 28 di juli 2023. 


Por fabor tuma nota cu proposicionnan 
incompleto y proposicionnan cu a drenta 
despues di diabierna 28 di juli 2023 


lamentabelmente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan cu ta destaca 
realmente den nan trabou. Ta deseo di 
Comision Condecoracion Real Aruba pa 
mira hopi di nan ricibi un condecoracion 
Real na 2024, mescos cu e aña aki. Ta 
p'esey un peticion na un y tur pa hasi 
un esfuerso pa esaki bira realidad y pa 
asina Aruba por honra su hendenan 
balioso. Comision Condecoración Real 
Aruba ta spera cu pa aña di Rey 2024 
tambe comunidad lo reacciona cu hopi 
entusiasmo pa reconoce esnan cu ta 
haci trabou importante pa y den nos 
comunidad. 


Den caso cu tin cualkier pregunta of pa 
mas informacion por tuma contacto cu e 
miembronan di Comision Condecoracion 
Real Aruba: 


sra. F. Perez-Lopez (tel. 583-8425) 
sr. V. Frank (tel. 587-4979) 

sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
condeco.arubaQ© gmail.com 

ATENCION RIBA ESCLAVITUD DI PASADO Y 
CUIDO DI SALUD 


Representantenan di e diferente Ministerionan di Salud 
di Curacao, Aruba, Sint Maarten y Hulanda a bini hunto na 
Curaçao den siman di 5 te cu 9 juni pa e di cinco edicion di 
Vierlandenoverleg' riba topico di Salud Publico. Esaki ta un 
plataforma unda acuerdonan importante ta wordo haci pa 
mehoracion di cuido di salud pa e ciudanonan di e islanan 
den Caribe cu ta forma parti di Reino. Durante e encuentro e 
siguiente topiconan riba tereno di salubridad a wordo discuti: 
Implementacion di e maneho internacional riba salud publico, 
capacidad pa ta prepara pa un pandemia, coordinacion y 
trabounan conhunto den caso di crisis y desaster den region, 
ley di cuido di salud mental, prevencion/ estilo di bida/ salud den 
tur polisa, cuadro di calidad/ instituto di calidad/ acreditacion y 
e Dutch Caribbean Hospital Alliance (DCHA). 


Como resultado di e di cinco edicion di ‘ Vierlanden overleg' 
e islanan a bin na e siguiente conclucionnan y acuerdonan 
regardando e topiconan di atencion cu a wordo atendi. 


Topico 1. Implementacion di acuerdo internacional di salud 
E islanan a bay di acuerdo pa crea un ‘Caribische HUB’ 
pa reforsa e capacidadnan local riba e islanan por medio 
di conocemento y experticio riba tereno di informacion y 
supervicion regional. Tambe pa mehora e trabou enconhunto 
entre e profesionalnan riba e topico di salud publico entre e 
islanan, RIVM y e diferente otro aliadonan entre e islanan cu 
ta forma parti di parti Caribence di reino y tambe Hulanda. Pa 
realisa esakinan, actividadnan plania pa aña 2023 y 2024 a ser 
acorda durante e ‘Vierlandenoverleg’. 


Topico 2. Capasidad pa ta prepara pa un Pandemia 

E islanan na prome luga pa medio di un werkgroep lo bay 
duna conseho den ki forma e e coordinacion, planiamento y 
monitoreo di e preparacion di pandemia mester tuma luga 
dentro di e islanan den parti Caribence reino y reino henter. 


E prome meta ta pa intensiva e trabou enconhunto entre e 
paisnan y islanan den region y reino y mehora e capasidad 
pa ta prepara pa maneha un siguiente pandemia. E islanan a 
crea un documento cu ta encera puntonan di atencion manera 
entre otro leynan, seguridad di entrega di productonan medico, 
comunicacion, test, diagnostico, supervicion, proteccion y 
sosten na personal di cuido. 

Continuacion EXITOSO “VIERLANDENOVERLEG” .... 


Topico 3. Preparacion di trabou enconhunto den caso di 
crisis y desaster den region 

Bou di e topico aki diferente acuerdonan a ser traha regardando 
entre otro pre-evacuacion medico di pashentnan critico den 
caso di menasa di un horcan, adaptacion di e plan di maneho 
di horcan 2023 y ayudo psicosocial pa pashentnan cu ta wordo 
evacua. 


Topico 4. Cuido di salud mental 

Riba e topico di cuido di salud mental, den e siguiente añanan 
lo enfoca riba conhuntamente concipia un ley basico, mihor 
conoci como un 'kaderwet manera por ehempel un ley di 
cuido obligatorio y traha protocol riba maneho conhunto entre 
e ministerionan di Justicia di tur cuater pais riba tereno di 
cuido psikatrico. Banda di ley tambe lo traha riba prevencion, 
training hunto y intercambio di conocemento y profecionalnan. 
E paisnan a acorda pa sigui stimula cooperacionan structural 
riba tereno di salud mental entre e diferente instancianan riba 
e paisnan. 


Topico 5. Prevencion/estilo di bida/ salud den tur polisa 

E metanan priorisa segun e werkgroep ta mehoracion di 
e monitoreo di malesanan no transmitibel riba nivel di reino 
bou cual un estadistica di mortalidad y registracion di cancer. 
Como tambe e paisnan lo comparti e ‘best-practices’ riba 
tereno di maneho di salubridad, ‘lessons learned’ y identifica 
similaridadnan den programanan pa asina selecta, implementa 
y evalua e programanan di e prevencion y promocion di salud 
especifico pa malesanan cardiovascular, diabetes, cuminda 
saludabel y movecion. E paisnan lo hasi nan esfuerso riba un 
nivel individual pa percura pa “Health in all policies” lo keda 
introduci riba un manera structural. 


Topico 6. Cuadro di calidad/instituto di calidad/ acreditacion 
Den reunionan structural lo dedica atencion pa harmonisa y 
desaroya reglanan di competencia, normanan di registracion 
pa profecionalnan den cuido, promove experticio di 
profecionalnan den cuido por medio di estudionan, coaching, 
stimulacion di trajectonan di educacion pa e paisnan den parti 
Caribence reino (CAS y BES), y un manpowerplanning national 
conforme un metodo standardisa, harmonisacion y desaroyo di 
standardnan di calidad y acreditacion pa tur dunador di cuido. 


Topico 7. Capacidad di personal di cuido 

Como prioridad lo enfoca pa haci un analisis riba cantidad y 
calidad di personal di cuido pa cada isla. A base di e resultado 
di e analisis mester trana conhunto cu e ministerionan di 
educacion riba e forma con por eleva e capacidad pa mas 
estudio por tuma luga den e ramo di salud pa e islanan di reino 
den Caribe. 


Topico 8. Dutch Caribbean Hospital Alliance (DCHA) 
E paisnan ta conclui cu DCHA a progresa satisfactoriamente. 
A tuma nota di e recomendacionnan di DCHA y lo reacciona 


conhuntomente na DCHA. E reunion dentro e grupo cu ta 
monitorea DCHA y DCHA lo keda intensiva. 


Topico 9. Limita consecuencianan di historia di esclavitud 
riba salud publico 

Esaki ta un topico nobo den e programa di ‘vierlandenoverleg’. 
E paisnan a tuma nota cu gobierno di Hulanda den su 
reaccion riba e raport “cadena di pasado” no ta menciona 
e consecuencianan cu esaki tin riba salud manera ta ser 
identifica den e investigacion existente. Pesei e paisnan ta 
haña importante pa explecitamente haci un claim riba e fondo y 
conhuntamente lo enfoca riba mitigacion di e consequencianan 
di historia di esclabitud riba e salud fisico y mental di e 
decendientenan. Tambe e determinantenan social di salud lo 
haña e debido atencion. Un comicion lo wordo estableci cu lo 
ta encarga pa identifica invercionan concreto pa crea y mehora 
oportunidadnan pa un bon salud pa esnan envolvi. 


Minister Silvania (Curacao), Minister Oduber (Aruba), Minister 
Ottley (Sint Maarten) y Staatssecretaris Van Ooijen (Nederland) 
tin confiansa y ta entusiasma cu e trabounan conhunto entre 
e paisnan di reino. E trabou conhunto aki mester bay brinda e 
garantia cu e paisnan por brinda un sistema di cuido duradero y 
un miho cuido medico na su poblacion. Experiencianan durante 
crisis a haci visibel con importante bon cooperacion entre e 
paisnan ta pa por mehora cuido di salud di e ciudadanonan. 
E siguiente Vierlandenoverleg Volksgezondheid' lo tuma luga 
na juni 2024. 


Diaranson atardi, Minister Endy Croes a presencia e partido 
final di Aruba Little League 2023 na Pos Chikito Ballpark. E 
ekipo di Liga Central Braulio Wester y Aruba North League a 
bataya duro pa e titulo di campeon. Den un stadion yena di 
fanatico di ambos ekipo, Liga Central Braulio Wester a derota 
ekipo di Aruba North Little League cu e score di 5-2 pa asina 
titula campeon di Division Major di Aruba Little League. Liga 
Central Braulio Wester ta gana e derecho pa representa Aruba 

Edy Cres 


MINISTER 


den luna di augustus na Puerto Rico. 


Concluyendo, Minister Endy Croes ta felicita oganisado, coach- 
y mayornan cu e tremendo campeonato. Alabes ta desea e 
ekipo di Liga Central Braulio Wester hopi exito na Puerto Rico. 
Cu deseo, disciplina, dedicacion y determinacion boso ta logra. 
Masha pabien. 

MINISTER ENDY CROES TA FELICITA E 
GANADONAN DI WE ARUBA DEN FUTBOL 
CATEGORIA B MUCHA HOMBER 


Aruba ta keda cordialmente invita pa e gran Competencia di Baile 
Deportivo y Cultural cu ta tuma luga awe nochi 


ae Mena Fonda | 


hal 


E de UEZADAD ECON | | 

Diaranson atardi, a tuma luga competencia di Weganan | 4 
Escolar 2023 den e disciplina di Futbol di Categoria B di 

Mucha Homber na Compleho Deportivo Frans Figaroa. Sint 

Franciscus College a titula campeon di Categoria B Mucha 
Homber, Cacique Macuarima School a 
keda na di dos luga, Colegio Sagrado [E 
Curason na di tres luga y Pius X School 

a keda na di cuater luga. y 


ne awiu | Y Y 


Minister di Enseñansa y Deporte Endy Wr 
Croes ta felicita e scolnan cu a participa MB 
den e competencia di futbol y sigur na 
ekiponan ganado cu a duna tur di nan ! <> 4 
parti riba veld. Minister Endy Croes ta = 
invita henter pueblo di Aruba pa e gran 
Competencia di Baile Deportivo y Cultural 
awe nochi na Aruba Entertainment |g 
Center na Dakota, cuminsando 5:00 di È „a 
atardi. Un total di dies (10) scol cu ta dd i i 
competiendo denegranevento deportivo È 
y cultural aki. Tambe lo tin diferente 
tent di cuminda crioyo y artesania. Ta 
culmina e evento di Weganan Escolar 
2023 cu entretenimento di Ritmo Real, 
Freddy “Rasta” Richardson y Issabeach. 
Aruba bin apoya nos talentonan local 
den e gran evento deportivo y cultural 
awe nochi. 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


ROA ANA DI UNION Y POSITIVISMO! 


